ΓΡΑΠΤΗ ΕΡΩΤΗΣΗ E-0063/03

υποβολή: Jules Maaten (ELDR) προς την Επιτροπή

(22 Ιανουαρίου 2003)

Θέμα: Food Law Enforcement Practitioners (FLEP)

1. Κατά πόσον η ομάδα Food Law Enforcement Practitioners (FLEP) ασκεί επιρροή στην πολιτική της Ευρωπαϊκής Επιτροπής όσον αφορά τα ζητήματα ασφάλειας των τροφίμων·

Στα πρακτικά συνεδρίασης της Ολλανδικής Υπηρεσίας Εγκρίσεως Τροφίμων (KvW), της19ης Σεπτεμβρίου 2001, στη Χάγη, αναφέρονται τα εξής όσον αφορά το FLEP:

Ο αρχικός στόχος του FLEP ήταν να λαμβάνει πληροφορίες σχετικά με την οργάνωση της επιθεώρησης τροφίμων στις διάφορες χώρες. Αργότερα προστέθηκε η ανταλλαγή πληροφοριών και οι γνωματεύσεις προς την Ευρωπαϊκή Επιτροπή. Ο κ. Wolfs απαντά ότι πολλές συστάσεις του FLEPιοθετούνται από την Ευρωπαϊκή Επιτροπή και ότι το FLEP ασκεί μεγάλη επιρροή στα συντονισμένα προγράμματα.

2. Συνειδητοποιεί η Επιτροπή ότι δεν είναι δυνατόν, τόσο για το Ευρωπαϊκό Κοινοβούλιο, όσο και για τις εθνικές ενώσεις του τομέα τροφίμων -εστιατορίων να λαμβάνουν πληροφορίες για τα θέματα που συζητήθηκαν α' αυτόν τον ανεπίσημο φορέα·

3. Φρονεί η Επιτροπή ότι είναι ορθό να ασκεί ένας ανεπίσημος φορέας τόσο μεγάλη επιρροή στις αποφάσεις που λαμβάνει η ίδια ενώ το ευρύ κοινό, οι πολιτικοί και οι οργανώσεις συμφερόντων δεν είναι δυνατόν να έχουν πρόσβαση στις συνεδριάσεις αυτές·

4. Προτίθεται η Επιτροπή να καταστήσει προσβάσιμες τις πληροφορίες αυτές·

Απάντηση του κ. Byrne εξ ονόματος της Επιτροπής

(24 Φεβρουαρίου 2003)

1. Η Επιτροπή είχε μόνον σποραδική αλληλογραφία με την ομάδα Food Law Enforcement Practitioners (FLEP) και αντιμετωπίζει αυτή την οργάνωση με τον ίδιο τρόπο όπως και κάθε άλλη οργάνωση ή ομάδα που έχει συμφέροντα στον τομέα της ασφάλειας τροφίμων.

Για την εκπόνηση του προγράμματος συντονισμένου ελέγχου των τροφίμων το 2001, η Επιτροπή έλαβε ορισμένες προτάσεις από την FLEP, μερικές από τις οποίες, μετά από συζήτηση με τα κράτη μέλη στο πλαίσιο της μόνιμης επιτροπής για την τροφική αλυσίδα και τηνγεία των ζώων, έχουν ληφθείπόψη. Για τα προγράμματα συντονισμένου ελέγχου του 2003, καθώς και του 2002, δεν έχουνποβληθεί προτάσεις από την ομάδα FLEP και οι κύριοι τομείς των δραστηριοτήτων ελέγχου έχουν επιλεχθεί από έναν κατάλογο προτεραιοτήτων που προτείνονται από την Επιτροπή και τα κράτη μέλη.

2. Όπως αναφέρεται παραπάνω, η Επιτροπή είχε μόνον σποραδικές επαφές με την ομάδα FLEP και συνεπώς, δεν έχει γνώση των δραστηριοτήτων και των θεμάτων που συζητούνται από αυτή την οργάνωση.

3. Η Επιτροπή αποδίδει μεγάλη σημασία στη διαβούλευση με το κοινό και στην ενημέρωση του κοινού σε σχέση με όλες τις δραστηριότητες, ιδίως στον τομέα της ασφάλειας των τροφίμων. Σχετικά με αυτό, στο άρθρο 9 του κανονισμού (ΕΚ) 178/2002 του Κοινοβουλίου και του Συμβουλίου της 28ης Ιανουαρίου 2002 για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων(1), αναφέρεται σαφώς ότι ζητείται η γνώμη του κοινού με ανοικτό και διαφανή τρόπο, άμεσα ή μέσω αντιπροσωπευτικών οργάνων, κατά την εκπόνηση, την αξιολόγηση και την αναθεώρηση της νομοθεσίας για τα τρόφιμα . Συνεπώς η Επιτροπή πραγματοποιεί ευρείς διαβουλεύσεις με όλους τους ενδιαφερομένους σχετικά με τις προτάσεις της στο πρώτο στάδιο εκπόνησης και θέτει στη διάθεση του κοινού στον ιστοχώρο της όλες τις πληροφορίες σχετικά με όλες τις κοινοτικές δραστηριότητες στον τομέα της ασφάλειας των τροφίμων, συμπεριλαμβανομένων και των συνοπτικών εκθέσεων όλων των συνεδριάσεων της μόνιμης επιτροπής για την τροφική αλυσίδα και τηνγεία των ζώων.

4. Η πρόθεση της Επιτροπής είναι να καταβάλει κάθε προσπάθεια για αν αναπτύξει περαιτέρω την πολιτική της επικοινωνίας και διαβουλεύσεων με στόχο να εξασφαλίσει, με ίσο τρόπο, ευρύτερη συμμετοχή των πολιτών, των καταναλωτών και των ενδιαφερομένων στις κοινοτικές δραστηριότητες στον τομέα της ασφάλειας τροφίμων καθώς και τηςγείας και ευεξίας των ζώων, της φυτοϋγειονομικής, κ.πλ. Η Επιτροπή εκπονεί προς στιγμή μια συγκεκριμένη πρόταση για τον καθορισμό μιας επίσημης διαδικασίας διαβούλευσης σε ευρωπαϊκό επίπεδο και για τη δημιουργία μιας συμβουλευτικής επιτροπής για την τροφική αλυσίδα και τηνγεία των ζώων.

(1) ΕΕ L 31 της 1.2.2002.